CELEX: 62016CN0518
Language: et
Date: 2016-10-04 00:00:00
Title: Kohtuasi C-518/16: Eelotsusetaotlus, mille on esitanud Sofiyski gradski sad (Bulgaaria) 4. oktoobril 2016 – ZPT AD versus Narodno sabranie na Republika Bulgaria, Varhoven administrativen sad, Natsionalna agentsia za prihodite

12.12.2016   
            
            
               ET
            
            
               Euroopa Liidu Teataja
            
            
               C 462/12
            
         Eelotsusetaotlus, mille on esitanud Sofiyski gradski sad (Bulgaaria) 4. oktoobril 2016 – ZPT AD versus Narodno sabranie na Republika Bulgaria, Varhoven administrativen sad, Natsionalna agentsia za prihodite
   (Kohtuasi C-518/16)
   (2016/C 462/14)
   Kohtumenetluse keel: bulgaaria
   
      Eelotsusetaotluse esitanud kohus
   
   Sofiyski gradski sad
   
      Põhikohtuasja pooled
   
   
      Hageja: ZPT AD
   
      Kostjad: Narodno sabranie na Republika Bulgaria, Varhoven administrativen sad, Natsionalna agentsia za prihodite
   
      Eelotsuse küsimused
   
   
               1.
            
            
               Kas liidu õiguse rakendussätted nagu määrus nr 1998/2006 (1) on vahetu mõjuga ja vahetult kohaldatavad ning – kui vastus on jaatav – kas liikmesriigi seadusandja vastuvõetud säte, mis liidu õigusnormi kohaldamisala kitsendab või piirab, rikub neid põhimõtteid?
            
         
               2.
            
            
               Kas maksusoodustuse kujul antud riigiabi on kooskõlas konkurentsiga siseturul, kui abi investeeritakse põhivarasse, mida kasutatakse selliste toodete valmistamiseks, millest osa eksporditakse kolmandatesse riikidesse või liikmesriikidesse?
            
         
               3.
            
            
               Kas eksporttoodete valmistamine riigiabi vahenditega soetatud põhivara abil on tegevus, mis on määruse nr 1998/2006 artikli 1 punkti d tähenduses vahetult seotud eksporditavate kogustega? Kas juhul, kui sellele küsimusele vastatakse eitavalt, on liikmesriikidel võimalik näha liikmesriigi õiguses ette lisapiiranguid selliste toodete eksportijatele, mis on toodetud maksusoodustusest tuleneva investeeringuga soetatud vara abil? Kui sellele küsimusele vastatakse jaatavalt, siis milline on viidatud sätte suhe ELTL artikliga 35, mis sätestab liikmesriikidevaheliste koguseliste ekspordipiirangute ning samaväärse toimega meetmete keelu, ja kas tegemist on diskrimineerimise ja kaupade vaba liikumise õiguse rikkumisega?
            
         
               4.
            
            
               Kas määruse nr 1998/2006 artikli 1 kohaselt on lubatav jätta liidu õigusest tulenev juriidilise isiku õigus rahalisele vähese tähtsusega abile enne liikmesriigi [õiguses] investeeringu tegemiseks ette nähtud nelja aasta pikkuse tähtaja lõppemist tunnustamata vaid seetõttu, et asjaomane isik investeeris sellel perioodil vahendeid ka teistesse oma ettevõtte iseseisvatesse ja eraldiseisvatesse ekspordiga tegelevatesse üksustesse?
            
         
      (1)  Komisjoni 15. detsembri 2006. aasta määrus (EÜ) nr 1998/2006, milles käsitletakse asutamislepingu artiklite 87 ja 88 kohaldamist vähese tähtsusega abi suhtes (ELT L 379, lk 5).